Vi hadde god kontakt med verten før avreise og følte oss trygge på bestillingen (vår første opplevelse med airbnb). Vi ble møtt i leiligheten og fikk god informasjon, i tillegg til tips på restauranter og marked. Vi hadde dialog med verten under oppholdet og fikk god hjelp når vi hadde behov for det. Det var også fantastisk at verten hadde handlet flere poser med mat og drikke til oss. Leiligheten og området svarte absolutt til forventningene. Neste gang vi skal til London vil vi velge denne koselige leiligheten igjen.